דרך גוף

דרך גוף המוכר גם בשם 'דרך הגוף' הוא מיזם שמנגיש את אמנויות הגוף והתנועה לקהל הרחב, באמצעות פלטפורמה שיתופית ברשת ופסטיבלים שנתיים. מטרותיו הן לחבר בין אנשים באמצעות מגוון גישות של אמנויות תנועה וגוף, לסייע ליוצרים להתפתח כלכלית ומקצועית, ולעודד שיתופי פעולה ליצירה. הפרויקט נוסד בשנת 2002 על ידי האדריכלית והיזמת ריבי נסים ועד היום פועל כפלטפורמה ליוזמות של יוצרים, מנחים ומטפלים. הפרויקט הוקם בשנת 2002 על ידי נסים, בעת שרכשה ניסיון בתחום האינטרנט, כפלטפורמת מפגש ושיתוף וירטואלית. משנת 2003 מקיים הפרויקט פעילויות ברחבי הארץ, ומשנת 2005 גם החל לערוך פסטיבלים שנתיים בשיתוף יוצרים מעולם המחול הישראלי, מנחים מתחומי התנועה והגוף ומטפלים. הפסטיבלים של דרך גוף נמשכים כמספר ימים, ומכילים לרוב ריקוד חופשי, מופעים, מחול, סדנאות ואמנויות סומטיות שונות, ופתוחים לקהל הרחב. האתר של דרך גוף נוצר בשנת 2002 (תחילת תקופת הווב-2) כלוח אירועים שיתופי המציג מידע לקהל הרחב ומציע לקהילה המקצועית היוצרת מתחם אישי בניהול עצמי, להעלאת תכנים כגון פעילויות, כתבות תוכן, ומאוחר יותר גם מקומות להשכרה, ולנהל פניות של משתמשים המתעניינים בקשר עם אותם יוצרים. במהלך השנים תרמו אנשים ויוצרים רבים מרעיונותיהם ומיוזמתם לפיתוח האתר אשר התבסס כמרחב ליוזמות של הקהילה היוצרת במחול ובתנועה בישראל, וכפלטפורמה המקשרת בין משתתפים, יוצרים ומארחים. עד שנת 2024 נרשמו לאתר כ-14 אלף גולשים וגולשות, כחמישית מהם פרסמו פעילויות דרך הפלטפורמה למפגשים פיזיים או מקוונים. לצד הפעילות ברשת, המיזם מקיים הפקות תוכן משנת 2003. המפגשים האמנותיים הראשונים של המיזם היו אירועים יומיים שהכילו סדנאות, מופעים אמנותיים וריקוד חופשי. העיקרון שעמד ועדיין עומד בבסיס האירועים הוא הצורך במפגש פיזי בין יוצרים לבין חובבים, ובין האמנות לבין הטבע. לתפיסת יוצרי המיזם, במפגש פיזי בלתי אמצעי מהסוג הזה, ניתן לייצר ביטוי ויצירה משותפים לכל הנוכחים, באופן שנגיש לכל אדם ואישה. בשנת 2005 התקיים הפסטיבל הראשון של המיזם, בשיתוף להקת אדמה במצפה רמון. הפסטיבל נערך במשך חמישה ימים רצופים בההשתתפות מאות אורחים ועשרות יוצרים ויוצרות שמשתמשים באתר. בשנת 2006 התקיים פסטיבל נוסף במצפה רמון ובשנת 2007 עבר הפסטיבל השנתי לשיטים. בין השנים 2008–2010 נערך הפסטיבל בשיתוף להקת המחול ורטיגו עם הקמתו של כפר המחול האקולוגי של הלהקה בקיבוץ נתיב הל"ה. בשנים 2012–2016 התקיים הפסטיבל בגבעת חביבה. משנת 2016 ועד היום פסטיבל דרך גוף מתקיים בשיתוף להקת המחול הקיבוצית ונערך בכפר המחול הבינלאומי שבקיבוץ געתון. עד שנת 2023 התקיימו 18 פסטיבלים שונים של דרך גוף. משנת 2020 המיזם הוא פרויקט בעמותת הכוריאוגרפים. בתקופת המלחמה שפרצה בשבעה באוקטובר 2023, המיזם נרתם כדי לסייע ולהנגיש פעולות סיוע לאוכלוסיות שונות. לטובת המטרה פותח BodyWays Aid, ממשק באפליקציית וואטסאפ שמחבר בין מטפלים ויוצרים לבין מקומות שמעוניינים לקיים פעילות תרפויטית או הפוגתית, בהתנדבות או בתשלום לאוכלוסיות שנפגעו. הכלי הותאם במיוחד לארגונים ולעמותות המרכזות מספר רב של בקשות לסיוע, על מנת לסייע להם לתאם פעילויות מול מטפלים מומחי טראומה, מטפלי גוף ומגע, מנחי סדנאות או יוצרים. אתר האינטרנט הרשמי של דרך גוף דרך גוף, ברשת החברתית פייסבוק דרך גוף, ברשת החברתית אינסטגרם דרך גוף, ברשת החברתית אקס (טוויטר) דרך גוף ביוטיוב דרך גוף בעמותת הכוריאוגרפים ראיון עם ריבי נסים על המיזם בתוכנית תחושת בטן, עם זהר וילסון, באתר רדיו מהות החיים, 15 בספטמבר 2014 תוכניית הפסטיבל, 2023 שירי ברוק שגיא, מריצה למען הקהילה ועד רוקחות טבעית - דברים שיעשו לכם טוב בחודש הקרוב, באתר ynet, 30 באפריל 2023 Explore dance, movement, & expression at Bodyways Festival, time out, ‏April 30 2018 לילך גביש, על קו התפר – קונטקט אימפרוביזציה בישראל, מחול עכשיו 15, ינואר 2009, עמ' 55-56 Deborah Friedes Galili, Celebrating Shavuot through Movement: Hagiga with Bodyways, Vertigo & the Amuta, Dance In Israel, ‏May 19, 2009 רות אשל, אנחנו מתחברים עם האני, באתר הארץ, 16 ביוני 2005 שיו זיו, לעשות תרבות בסופ"ש, באתר מקור ראשון NRG, ‏22 ביוני 2006 Karin Kloosterman, Eco Contact Gets a Green Spin at Bodyways and Vertigo Dance Festival, green prophet, ‏June 1, 2008 אשר אטדגי, מפיוטים של שבת לתופי טם טם: המסע של שירי גורפינקל מהרצליה, באתר mynet, ‏30 באפריל 2023 יעל מלו נבחרה להשתתף בפסטיבל דרך גוף BODYWAYS, באתר פורטל הכרמל והצפון, ‏14 במאי 2023 אור אבישי רקדנית יוצרת דרך גוף, באתר פורטל הכרמל והצפון, ‏3 במאי 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דרך גוף".